জঁ-ক্লেয়ার তোদিবো
জঁ-ক্লেয়ার তোদিবো (জন্ম: ৩০ ডিসেম্বর  ১৯৯৯) একজন ফরাসি ফুটবলার যিনি ফ্রান্সের ক্লাব নিস এর হয়ে  সেন্টার ব্যাক হিসেবে খেলে থাকেন। তোদিবোর ফুটবলার জীবনের হাতেখড়ি হয় ফরাসি ক্লাব এফসি লি লিলাতে। ২০১৬ সালে তোদিবো আরেক ফরাসি ক্লাব তুলুজ-এ যোগ দেন। তুলুজ বি এর হয়ে তোদিবোর পেশাদার ফুটবলার জীবন শুরু হয় ২০১৭ সালে। ২০১৮ সালে তিনি তুলুজের মূল দলের সাথে যুক্ত হন। ২০১৯ সালের জানুয়ারিতে তোদিবো বার্সেলোনায় যোগদান করেন। কিন্তু বার্সেলোনায় তিনি নিয়মিত হতে পারেন নি। বিভিন্ন মেয়াদে শালকে ০৪, বেনফিকা ও নিস-এ ধারে কাটানোর পর ২০২১ সালে নিস তাকে ৮৫ লক্ষ ইউরোর বিনিময়ে পাকাপাকিভাবে কিনে নেয়।